Návrh

VYHLÁŠKA 

Ministerstva hospodárstva 
Slovenskej republiky
z .... 2026

o komplexnom posúdení vykurovania a chladenia 


Ministerstvo hospodárstva Slovenskej republiky podľa § 25a ods. 5 zákona č. 657/2004 Z. z. o tepelnej energetike (ďalej len „zákon“) ustanovuje:

§ 1

Táto vyhláška upravuje rozsah a obsah komplexného posúdenia potenciálu vykurovania a chladenia (ďalej len „komplexné posúdenie“), vrátane tepelnej mapy Slovenskej republiky a analýzy nákladov a prínosov územia Slovenskej republiky v oblasti vykurovania alebo chladenia. 

§ 2

Komplexné posúdenie

Komplexné posúdenie obsahuje
a) prehľad o vykurovaní a chladení v Slovenskej republike, prognózu trendu dopytu po vykurovaní a chladení na najmenej 30 rokov a ciele, stratégie a politické opatrenia pre oblasť vykurovania alebo chladenia v Slovenskej republike v rozsahu podľa prílohy č. 1,
b) tepelnú mapu,
c) analýzu nákladov a prínosov územia Slovenskej republiky v oblasti vykurovania alebo chladenia v rozsahu,
d) analýzu nákladov a prínosov jednotlivých technológii výroby tepla,
e) analýzu citlivosti jednotlivých technológii výroby tepla,
f) navrhované nové politické opatrenia a stratégie pre oblasť vykurovania a chladenia, ktoré obsahujú 
1. prehľad nových legislatívnych a nelegislatívnych opatrení s cieľom využiť ekonomický potenciál určený podľa písm. c) a d), spolu s prognózami na zníženie emisií skleníkových plynov,
2. úspory primárnej energie v Gigawatthodinách za rok,
3. vplyv na podiel vysokoúčinnej kombinovanej výroby elektriny a tepla,
4. vplyv na podiel obnoviteľných zdrojov energie v národnom energetickom mixe a v sektore vykurovania alebo chladenia,
5. prepojenia na vnútroštátne finančné plánovanie a úspory nákladov pre verejný rozpočet a účastníkov trhu,
6. odhadované opatrenia verejnej podpory, ak existujú, s ich ročným rozpočtom a určenie potenciálneho prvku pomoci.

§ 2
Tepelná mapa

Tepelná mapa obsahuje celé územie Slovenskej republiky, v ktorej sa pri zachovaní utajenia citlivých obchodných informácií vyznačia:
a) oblasti dopytu po vykurovaní a chladení na základe analýzy podľa prílohy č. 1, pričom sa použijú konzistentné kritériá s dôrazom na oblasti s veľkou mierou dopytu po energii v obciach a mestských aglomeráciách;
b) existujúce miesta dodávky vykurovania alebo chladenia a zariadenia na distribúciu centralizovaného zásobovania teplom alebo chladom;
c) plánované miesta dodávky vykurovania alebo chladenia a určené nové oblasti centralizovaného zásobovania teplom a chladom.

§ 3
Analýza nákladov a prínosov

(1) Analýza nákladov a prínosov na účely komplexného posúdenia sa vzťahuje na celé územie Slovenskej republiky a zohľadňuje klimatické podmienky, ekonomickú  realizovateľnosť a technickú vhodnosť. Prostredníctvom analýzy nákladov a prínosov sa určia najlepšie riešenia z hľadiska efektívnosti využívania zdrojov a nákladovej efektívnosti na uspokojenie potrieb v oblasti vykurovania alebo chladenia, zohľadňujúc pritom zásadu prvoradosti energetickej efektívnosti. 
(2) Analýza nákladov a prínosov v oblasti vykurovania alebo chladenia sa vypracuje v rozsahu podľa prílohy č. 2.
(3) [bookmark: paragraf-11.oznacenie][bookmark: paragraf-11]Analýza nákladov a prínosov jednotlivých technológii výroby tepla sa vypracuje v rozsahu podľa prílohy č. 3.
(4) Analýza citlivosti jednotlivých technológii výroby tepla sa uskutoční s cieľom posúdiť náklady a prínosy projektu alebo skupiny projektov a založí sa na premenných faktoroch, ktoré majú významný vplyv na výsledok výpočtov, ako sú rôzne ceny energie, úrovne dopytu, diskontné sadzby a ostatné. 

§ 4
[bookmark: paragraf-11.odsek-1][bookmark: paragraf-11.odsek-1.text]Touto vyhláškou sa preberajú právne záväzné akty Európskej únie uvedené v prílohe č. 4.
[bookmark: paragraf-12.oznacenie][bookmark: paragraf-12]
 § 5
[bookmark: paragraf-12.odsek-1][bookmark: paragraf-12.odsek-1.text] Táto vyhláška nadobúda účinnosť    1. januára 2026. 


Príloha č. 1
k vyhláške č. .../202x Z. z. 
Prehľad o vykurovaní a chladení v Slovenskej republike
Prehľad o vykurovaní a chladení v Slovenskej republike obsahuje: 
a) dopyt po vykurovaní a chladení z hľadiska posudzovanej užitočnej energie a kvantifikovanej konečnej energetickej spotreby v Gigawatthodinách za rok rozdelený podľa sektora:
1. domácnosti,
2. služby,
3. priemyslu,
4. akéhokoľvek iný sektor, ktorý jednotlivo spotrebuje viac ako 5 % z celkového domáceho dopytu po využiteľnom vykurovaní a chladení.
b) určenie alebo, v prípade bodu 1 písm. i), určenie alebo odhad súčasných dodávok vykurovania alebo chladenia:
1. podľa technológie, v Gigawatthodinách  za rok, ak je to možné v sektoroch uvedených v písm. a), rozlišujúc medzi energiou získanou z fosílnych palív a obnoviteľných zdrojov energie:
i)	na mieste v bytových priestoroch a v priestoroch poskytovania služieb získané pomocou
zariadení, ktoré vyrábajú výlučne teplo napr. kotle,
vysokoúčinnej kombinovanej výroby  elektriny a tepla,
tepelných čerpadiel,
iných technológií a zdrojov na mieste,
ii)	na mieste v priestoroch, kde sa neposkytujú služby, a v nebytových priestoroch získané pomocou:
zariadení, ktoré vyrábajú výlučne teplo napr. kotle,
výlučne tepelných zariadení (kotlov),
vysokoúčinnej kombinovanej výroby  elektriny a tepla,
tepelných čerpadiel,
iných technológií a zdrojov na mieste,
iii)	mimo miesta zásobovaného teplom získané pomocou:
vysokoúčinnej kombinovanej výroby  elektriny a tepla,
odpadového tepla,
iných technológií a zdrojov mimo miesta,
2. určenie zariadení, ktoré vyrábajú odpadové teplo alebo chlad, a ich potenciálne dodávky tepla alebo chladu v GWh za rok v rozdelení na
i. zariadenia na výrobu tepelnej energie, ktoré sú schopné dodávať odpadové teplo s celkovým tepelným príkonom vyšším ako 50 MW alebo môžu byť na takéto dodávky dodatočne vybavené.
ii. zariadenia na kombinovanú výrobu elektriny a tepla využívajúce technológie kombinovanej výroby[footnoteRef:1])  s celkovým tepelným príkonom vyšším ako 20 MW, [1: ) § 2 ods. 2 písm. a) zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov ] 

iii. spaľovne odpadu,
iv. zariadenia na výrobu energie z obnoviteľných zdrojov s celkovým tepelným príkonom vyšším ako 20 MW okrem zariadení uvedených v bodoch i) a ii), ktoré vyrábajú teplo alebo chlad s využitím energie z obnoviteľných zdrojov,
v. priemyselné zariadenia s celkovým tepelným príkonom vyšším ako 20 MW, ktoré môžu dodávať odpadové teplo,
3. nahlásený podiel energie z obnoviteľných zdrojov a z odpadového tepla alebo chladu na konečnej energetickej spotrebe v sektore centralizovaného zásobovania teplom a chladom za posledných päť rokov podľa osobitného predpisu.[footnoteRef:2]) [2: ) § 14 ods. 3  zákona č. 309/2009 Z. z. ] 

c) súhrnné údaje o zariadeniach kombinovanej výroby elektriny a tepla v existujúcich sieťach centralizovaného zásobovania teplom a chladom s piatimi kapacitnými rozsahmi, ktoré zahŕňajú
1. primárnu energetickú spotrebu,
2. celkovú účinnosť,
3. úspory primárnej energie,
4. emisné faktory CO2.
d) súhrnné údaje o existujúcich sieťach centralizovaného zásobovania teplom a chladom z kombinovanej výroby v piatich kapacitných rozsahoch, ktoré zahŕňajú:
1. celkovú primárnu energetickú spotrebu,
2. primárnu energetickú spotrebu zariadení kombinovanej výroby,
3. podiel kombinovanej výroby na centralizovanom zásobovaní teplom alebo chladom,
4. straty v systéme centralizovaného zásobovania teplom,
5. straty v systéme centralizovaného zásobovania chladom,
6. hustotu pripojenia,
7. podiely systémov z hľadiska rôznych skupín prevádzkových teplôt.
 
e) prognózu trendu dopytu po vykurovaní a chladení s výhľadom na nasledujúcich 30 rokov v Gigawatthodinách pri zohľadnení najmä odhadov na nasledujúcich 10 rokov, zmenu dopytu týkajúceho sa budov a rôznych sektorov priemyslu a vplyv politík a stratégií týkajúcich sa riadenia dopytu, ako sú dlhodobé stratégie obnovy budov.[footnoteRef:3]) [3: ) §2 ods. 1 písm. e) zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov] 

f) plánovaný príspevok k energetickým a klimatickým cieľom podľa osobitného predpisu,[footnoteRef:4]) ktoré sa dosiahnu prostredníctvom efektívnosti pri vykurovaní a chladení, [4: ) článok 4 písm. b) body 1 až 4 a článok 15 ods. 4 písm. b) nariadenia (EÚ) 2018/1999o riadení energetickej únie a opatrení v oblasti klímy, ktorým sa menia nariadenia Európskeho parlamentu a Rady (ES) č. 663/2009 a (ES) č. 715/2009, smernice Európskeho parlamentu a Rady 94/22/ES, 98/70/ES, 2009/31/ES, 2009/73/ES, 2010/31/EÚ, 2012/27/EÚ a 2013/30/EÚ, smernice Rady 2009/119/ES a (EÚ) 2015/652 a ktorým sa zrušuje nariadenie Európskeho parlamentu a Rady (EÚ) č. 525/2013] 

g) všeobecný prehľad existujúcich politík a opatrení podľa § 4 odseku 4 písm. xx) zákona o energetickej efektívnosti.	Comment by Šoltésová Kvetoslava: Upraviť podľa posledného znenia zákona


Príloha č. 2
k vyhláške č. .../2026 Z. z. 
ANALÝZA EKONOMICKÉHO POTENCIÁLU EFEKTÍVNOSTI PRI VYKUROVANÍ A CHLADENÍ

Analýza ekonomického potenciálu rôznych technológií vykurovania alebo chladenia sa vykoná na celom území štátu analýzou nákladov a prínosov podľa § 3 ods. 1, 

V analýze sa určia alternatívne scenáre pre efektívnejšie technológie a technológie vykurovania alebo chladenia s využitím 
a) obnoviteľných zdrojov energie, 
b) kombinácie obnoviteľných zdrojov energie s fosílnymi  palivami a 
c) fosílnych palív.

V analýze sa posúdia tieto technológie:
a)	priemyselné odpadové teplo a chlad,
b)	spaľovanie odpadu,
c)	vysokoúčinná kombinovaná výroba,
d)	obnoviteľné zdroje energie, ako je geotermálna energia, slnečná tepelná energia a biomasa, okrem tých, ktoré sa využívajú na vysokoúčinnú kombinovanú výrobu elektriny a tepla,
e)	tepelné čerpadlá,
f)	zníženie tepelných strát a strát chladu z existujúcich centralizovaných sietí,
g)	centralizované zásobovanie teplom a chladom.

V analýze ekonomického potenciálu sa uvádza množstvo energie (v GWh), ktoré je možné vyrobiť za rok každou analyzovanou technológiou. Zohľadniť by sa mali aj obmedzenia a vzájomné súvislosti v rámci energetického systému. Pri analýze sa môžu využívať modely založené na predpokladoch predstavujúcich prevádzkovanie bežných typov technológií alebo systémov.
Analýza ekonomického potenciálu zahŕňa tieto kroky a aspekty:
a)	Aspekty:
i)	analýza nákladov a prínosov na účely § 3 ods. 1 zahŕňa ekonomickú analýzu, ktorá zohľadňuje sociálno-ekonomické a environmentálne faktory,[footnoteRef:5]) a finančnú analýzu vykonanú s cieľom posúdiť projekty z hľadiska investorov, pričom ekonomická aj finančná analýza používajú čistú súčasnú hodnotu ako kritérium posudzovania,  [5: ) Posúdenie potenciálu energie z obnoviteľných zdrojov a využívania odpadového tepla a chladu v odvetví vykurovania a chladenia. Vo vhodných prípadoch zahŕňa priestorovú analýzu oblastí vhodných pre aplikácie s nízkym rizikom pre životné prostredie a potenciálu pre malé projekty v domácnostiach.] 

ii)	základný scenár by mal slúžiť ako referenčný bod a zohľadňovať existujúce politiky v čase vypracovania tohto komplexného posúdenia a mal by byť spojený s údajmi získanými podľa prílohy č. 1,[footnoteRef:6]) [6:  ) Koncový dátum na zohľadnenie politík v prípade základného scenára je koniec roka, ktorý predchádza roku, do konca ktorého sa má komplexné posúdenie vykonať. To znamená, že nie je potrebné zohľadňovať politiky prijaté do jedného roka pred termínom na predloženie komplexného posúdenia.] 

iii)	alternatívne scenáre k základnému scenáru zohľadňujú ciele v oblasti energetickej efektívnosti a energie z obnoviteľných zdrojov stanovené v osobitnom predpise[footnoteRef:7]), pričom v každom scenári sa uvádzajú tieto prvky v porovnaní so základným scenárom: [7:  ) Nariadenie (EÚ) 2018/1999 ] 

ekonomický potenciál technológií preskúmaný pomocou kritéria čistej súčasnej hodnoty,
zníženie emisií skleníkových plynov,
úspory primárnej energie v GWh za rok,
vplyv na podiel obnoviteľných zdrojov energie v národnom energetickom mixe.

Scenáre, ktoré nie sú realizovateľné z technických dôvodov, finančných dôvodov alebo z dôvodu vnútroštátnych právnych predpisov, možno vylúčiť v skorej fáze analýzy nákladov a prínosov, ak je to opodstatnené na základe dôkladných, jednoznačných a podložených úvah.
V analyzovaných scenároch by sa pri posudzovaní a rozhodovaní mali zohľadňovať náklady a úspory energie v dôsledku zvýšenej pružnosti dodávok energie a optimálneho prevádzkovania elektrických sietí vrátane ušetrených nákladov a úspor zo znížených investícií do infraštruktúry.

b)	Náklady a prínosy
 Náklady a prínosy uvedené v písmene a) zahŕňajú aspoň tieto náklady a prínosy:
i)	náklady:
kapitálové náklady na zariadenia a vybavenie,
kapitálové náklady na pridružené energetické siete,
variabilné a fixné prevádzkové náklady,
náklady na energiu,
environmentálne náklady a náklady týkajúce sa zdravia a bezpečnosti, a to v maximálnom rozsahu,
náklady týkajúce sa pracovného trhu, energetická bezpečnosť a konkurencieschopnosť, a to v maximálnom rozsahu;
ii)	prínosy:
hodnota výstupu pre spotrebiteľa (vykurovanie, chladenie a elektrina),
externé prínosy, ako sú prínosy z hľadiska životného prostredia, emisií skleníkových plynov, ako aj prínosy z hľadiska zdravia a bezpečnosti, a to v maximálnom rozsahu,
vplyv na pracovný trh, energetická bezpečnosť a konkurencieschopnosť, a to v maximálnom rozsahu.

c)	Relevantné alternatívy základného scenára:
Zohľadňujú sa všetky relevantné alternatívy základného scenára vrátane úlohy efektívneho individuálneho vykurovania alebo chladenia. Analýza nákladov a prínosov sa môže vzťahovať na posúdenie projektu alebo skupiny projektov v rámci širšieho posúdenia na miestnej, regionálnej alebo národnej úrovni, a to s cieľom určiť na účely plánovania v porovnaní so základným scenárom čo najviac nákladovo efektívne a prínosné riešenie vykurovania alebo chladenia pre danú geografickú oblasť.

d)	Vymedzenia a integrovaný prístup:
i)	geografické vymedzenie zahŕňa vhodnú presne ohraničenú geografickú oblasť;
ii)	analýzy nákladov a prínosov zohľadňujú všetky relevantné centralizované alebo decentralizované zdroje dodávok, ktoré sú k dispozícii v rámci systému a geografického vymedzenia, vrátane technológií posudzovaných v tejto prílohe,  a trendy a charakteristiky dopytu po vykurovaní a chladení.

e)	Predpoklady:
i)	na účely analýz nákladov a prínosov sa predpokladajú ceny hlavných vstupných a výstupných faktorov a diskontná sadzba;
ii)	diskontná sadzba použitá v ekonomickej analýze na výpočet čistej súčasnej hodnoty sa zvolí na základe európskych alebo vnútroštátnych usmernení;
iii)	použijú sa vnútroštátne, európske alebo medzinárodné prognózy vývoja cien energie, ak je to vhodné v ich celoštátnom, regionálnom alebo miestnom kontexte;
iv)	ceny použité v ekonomickej analýze odrážajú sociálno-ekonomické náklady a prínosy; externé náklady, ako sú environmentálne účinky a účinky týkajúce sa zdravia, by sa mali zahrnúť v maximálnom rozsahu, to znamená keď existuje trhová cena alebo keď je už zahrnutá do európskych alebo vnútroštátnych právnych predpisov.


Príloha č. 3
k vyhláške č. .../2026 Z. z. 
Analýza nákladov a prínosov jednotlivých technológií výroby tepla

1. Ak sa plánuje zariadenie vyrábajúce iba elektrinu alebo zariadenie bez regenerácie tepla, porovnajú sa plánované zariadenia alebo plánovaná obnova a rovnocenné zariadenie vyrábajúce rovnaké množstvo elektriny alebo procesného tepla, ktoré však spätne získava odpadové teplo a dodáva teplo prostredníctvom vysokoúčinnej kombinovanej výroby elektriny a tepla alebo sietí účinného centralizovaného zásobovania teplom a chladom.

2. V rámci daného geografického vymedzenia sa v posúdení zohľadní plánované zariadenie a všetky príslušné existujúce alebo potenciálne miesta dopytu po teple alebo chlade, ktoré by sa z neho mohli zásobovať, pričom sa vezmú do úvahy racionálne možnosti, napríklad technická uskutočniteľnosť a vzdialenosť.

3. Hranice systému sa stanovia tak, aby boli zahrnuté plánované zariadenie a tepelné a chladiace zaťaženie, ako je budova (budovy) a priemyselné procesy. V rámci týchto hraníc systému sa celkové náklady na poskytnutie tepla a elektriny určia pre obidva prípady a porovnajú sa.

4. Tepelné alebo chladiace zaťaženie zahŕňa existujúce tepelné alebo chladiace zaťaženie, ako sú priemyselné zariadenia alebo existujúce systémy centralizovaného zásobovania teplom alebo chladom, a v mestských oblastiach aj tepelné alebo chladiace zaťaženie a náklady, ktoré by existovali, ak by skupina budov alebo časť mesta boli vybavené novou sieťou centralizovaného zásobovania teplom alebo chladom alebo by boli do takej siete pripojené alebo oboje.

5. Analýzy nákladov a prínosov vychádzajú z opisu plánovaného zariadenia a z porovnateľného zariadenia (zariadení), pričom tento opis zahŕňa elektrický a tepelný výkon, podľa potreby, typ paliva, plánované využívanie a plánovaný ročný počet prevádzkových hodín, umiestnenie a dopyt po elektrine a teple.

6. Pri posudzovaní využívania odpadového tepla sa zohľadnia súčasné technológie. V posúdení sa zohľadní priame využitie odpadového tepla alebo jeho prispôsobenie na vyššie teplotné úrovne, alebo oboje. V prípade rekuperácie odpadového tepla na mieste sa posúdi aspoň používanie výmenníkov tepla, tepelných čerpadiel a technológií premeny tepla na elektrickú energiu. V prípade rekuperácie odpadového tepla mimo miesta sa ako potenciálne miesta dopytu posudzujú aspoň priemyselné zariadenia, poľnohospodárske lokality a siete centralizovaného zásobovania teplom.

7. Na účely porovnania sa zohľadní dopyt po tepelnej energii a druhy vykurovania alebo chladenia použité v blízkych miestach dopytu po teple alebo chlade. Porovnanie sa vzťahuje na náklady súvisiace s infraštruktúrou pre plánované zariadenie a pre zariadenie, s ktorým sa porovnáva.

8. Analýzy nákladov a prínosov na účely článku 26 ods. 7 obsahujú ekonomickú analýzu zahŕňajúcu finančnú analýzu, v ktorej sa odrážajú skutočné transakcie peňažných tokov v dôsledku investovania do jednotlivých zariadení a ich prevádzky.

9. Projekty s kladným výsledkom nákladov a prínosov sú tie, v prípade ktorých súčet diskontovaných prínosov v ekonomickej a finančnej analýze prevyšuje súčet diskontovaných nákladov (prevaha prínosov nad nákladmi).


Príloha č. 4
k vyhláške č. .../2026 Z. z. 

Zoznam preberaných právne záväzných aktov Európskej únie 

1. Smernica Európskeho parlamentu a Rady (EÚ) 2023/1791 z 13. septembra 2023 o energetickej efektívnosti a o zmene nariadenia (EÚ) 2023/955 (prepracované znenie) (Ú. v. EÚ L 231, 20. 09. 2023) v znení smernice Európskeho parlamentu a Rady (EÚ) 2024/1788 z 13. júna 2024 (Ú. v. EÚ L, 15. 07. 2024).


